ઊનામાં દલિતો પર થયેલ અત્યાચારના પડઘા સતત બીજા દિવસે પણ સૌરાષ્ટ્રમાં જોવા મળી રહ્યાં છે. ગઇકાલે ધોરાજીમાં બે એસ.ટી બસો અને જામનગરમાં એક મિની એસ.ટી બસ સળગાવી દેવાઇ હતી. જોકે સ્થિતિ વધુ વણસતા આજે મોટા ટોળાએ અમરેલીમાં કુલ આઠ એસ.ટી બસોમાં તોડફડ કરી હતી. જેના પગલે રાજ્ય એસ.ટી નિગમ દ્વારા બપોરના બે વાગ્યાથી અમરેલી, જુનાગઢ તરફ જવા વાળી ૪૦૦ એસ.ટી બસો બંધ કરવામાં આવી છે. લોકોના ભારે રોષના કારણે જુનાગઢ, અમરેલી, કોડિનાર, બગસરા, પોરબંદર, વેરાવળ, કેશોદ, ઉપલેટા, જેતપુર, તથા ધોરાજીના તમાંમ બસ સ્ટેશનો બંધ કરી દેવામાં આવ્યાં છે.